**Құдайдың үлкен жоспары**

***«Құдайдың рақымымен Мәсіхтің шексіз зор рухани байлығы туралы басқа халықтарға уағыздау үлесіме тиді: 9әлемді жаратқан Құдайдың әуел бастан Өзінде құпия сақтап келген жоспарының қалай іске асырғанын жұртқа ашып беру менің міндетім болды. 10Құдайдың мұндағы ниеті — Өзінің жан-жақты даналығын көзге көрінбейтін дүниедегі билеушілер мен өктемдік иелеріне енді сенушілер қауымы арқылы ашып мәлім қылуы.»***

***(Ефес. 3:8-10)***

Құдай үлкен жоспарлар жасайды. Кейде бізге Оның жоспарларының қаншалықты үлкен екенін еске түсіру керек!

Киелі кітаптың Ефестіктерге арналған кітабында Құдайдың “әуел бастан құпия сақтап келген жоспары” туралы айтылған. Бұл құпия жоспар қауымдарға арналған еді. Скотти Смит қауымның мынандай анықтамасын ұсынады: «Қауым - бұл Құдай жаратқан және Ізгі хабар арқылы өтелген, Иса Мәсіхтегі құтқарылу тарихын көрсететін және баяндайтын негізгі құрал болуға шақырылған адамдар отбасы».

Бірақ бұл құпия жоспар, қауымға арналған бұл миссия, біздің басқа адамдарға немесе тіпті басқа халықтарда жай ғана Исаны таныстырудан, көрсетуден әлдеқайда үлкен. Елші Пауыл былай деп жазды: «Құдайдың рақымымен Мәсіхтің шексіз зор рухани байлығы туралы басқа халықтарға уағыздау үлесіме тиді: 9әлемді жаратқан Құдайдың әуел бастан Өзінде құпия сақтап келген жоспарының қалай іске асырғанын жұртқа ашып беру менің міндетім болды. 10Құдайдың мұндағы ниеті — Өзінің жан-жақты даналығын көзге көрінбейтін дүниедегі билеушілер мен өктемдік иелеріне енді сенушілер қауымы арқылы ашып мәлім қылуы.» (Ефестіктерге 3:8-10).

Біз, Исаға сенушілер, бәріміз бірге Оны мадақтаған кезде, біз Оның Атын барлық рухани күштерге жариялаймыз! Смит бұл миссия туралы былай деп жазады: «Құдай қауым арқылы барлық күштерді назарға салады: Иса Мәсіх — Тәңір Иеміз, әлемнің Құтқарушысы, барлығын қалпына келтіруші. Адамдар Иса арқылы және тек қана Иса арқылы рақым тағына батыл түрде қол жеткізе алады. Бұл қауымның мәні, хабары және миссиясы».

Оның отбасына шақырылғанымыз үшін және Оның керемет жоспары үшін Құдайға алғыс айтайықшы.